Rīgas Mākslas un mediju tehnikums
Rīgas Mākslas un mediju tehnikums (RMMT) ir dibināts 1989. gadā kā Rīgas 74. profesionāli tehniskā vidusskola „Daiļrade”. Vēlāk tas tika pārsaukts par Rīgas Amatniecības vidusskolu, bet kopš 2016. gada iestāde ir ieguvusi PIKC statusu un tika nosaukta par Rīgas Mākslas un mediju tehnikumu. Rīgas Mākslas un mediju tehnikums ir Latvijas Republikas Izglītības un zinātnes ministrijas pakļautībā esoša izglītības iestāde, kura īsteno vidējo-profesionālo izglītību un mūžizglītības programmas. Skola atrodas Imantas apkaimē Jūrmalas gatvē 96 Rīgā.